

LĪGUMS Nr. \_\_\_\_/ \_\_\_\_/ \_\_\_\_/ \_\_\_\_/\_\_\_\_

*PMIF/attiecīgās aktivitātes un apakšaktivitātes numurs/gads/atlases kārtas Nr./kārtas Nr.*

Rīgā 20\_\_\_\_.gada \_\_\_.\_\_\_\_\_\_\_\_\_\_\_\_

**Kultūras ministrija**, K. Valdemāra iela 11a, Rīga, LV-1364, reģistrācijas Nr. 90000042963, kā Iekšējās drošības fonda un Patvēruma, migrācijas un integrācijas fonda deleģētā iestāde, tās valsts sekretāra Sanda Voldiņa personā, kurš rīkojas saskaņā ar Ministru kabineta 2003. gada 29. aprīļa noteikumiem Nr. 241 „Kultūras ministrijas nolikums” (turpmāk – **Deleģētā iestāde**), no vienas puses, un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ <*finansējuma saņēmēja institūcijas nosaukums, juridiskā adrese, vienotais reģistrācijas vai PVN maksātāja Nr*.>, tās \_\_\_\_\_\_\_\_\_\_\_\_\_\_\_\_\_\_ <*amats, vārds, uzvārds*> personā, kas darbojas saskaņā ar <*normatīvais akts, nolikums, statūti*>, (turpmāk – **Finansējuma saņēmējs**), no otras puses,

turpmāk abi kopā saukti – Puses,

pamatojoties uz Deleģētās iestādes20\_\_. gada \_\_. \_\_\_\_\_\_ lēmumu Nr. \_\_\_\_ par projekta Nr. \_\_\_\_\_\_\_ *<„nosaukums”>* (turpmāk – Projekts) apstiprināšanu *<fonda nosaukums>* (turpmāk – Fonds) specifiskā mērķa Nr. <numurs> *<„nosaukums”>*, nacionālā mērķa Nr. <numurs> *<„nosaukums”>* un aktivitātes Nr. <numurs> *<„nosaukums”>* ietvaros, slēdz līgumu (turpmāk – Granta līgums) par projekta īstenošanu šajā Granta līgumā noteiktajā kārtībā.

## Projekta īstenošanas un maksājumu veikšanas laiks

1. Projekta īstenošana tiek uzsākta 20\_\_. gada <*dd. mēnesis*> un Projekta īstenošana tiek pabeigta 20\_\_. gada <*dd. mēnesis*>.
2. Projekta maksājumi tiek veikti no 20\_\_. gada <*dd. mēnesis*> līdz 20\_\_. gada <*dd. mēnesis*>.

## Projekta finansējuma apjoms

1. Projekta kopējās attiecināmās izmaksas ir \_\_\_\_\_\_\_\_ *(<summa vārdiem>)* EUR*,* tajā skaitā:
	1. Fonda finansējums \_\_\_\_\_\_\_\_ *(<summa vārdiem>)* EUR, veidojot 75 % no Projekta kopējām attiecināmajām izmaksām;
	2. valsts budžeta līdzfinansējums \_\_\_\_\_\_\_\_ *(<summa vārdiem>)* EUR, veidojot 25 % no Projekta kopējām attiecināmajām izmaksām.
2. Šī Granta līguma 3.1. un 3.2. apakšpunktā norādītā finansējuma kopsumma ir maksimālais Finansējuma saņēmējam piešķirtais finansējuma apjoms, kas var tikt samazināts atbilstoši faktiski veiktajiem atbilstošajiem izdevumiem.

1. Ja Projekta faktiski veiktās attiecināmās izmaksas ir lielākas par Projekta budžetā apstiprinātajām kopējām attiecināmajām izmaksām, starpību sedz Finansējuma saņēmējs.

## Dokumentu iesniegšanas kārtība

1. Finansējuma saņēmējs Deleģētajā iestādē iesniedz:
	1. Projekta iepirkuma plānu **10 (desmit) darbdienu** laikā no šī Granta līguma stāšanās spēkā;
	2. personu, kas ir tiesīgas Finansējuma saņēmēja vārdā apstiprināt Projekta progresa/gala pārskatu, finansējuma pieprasījumu un parakstīt visus ar Projektu saistītos dokumentus, parakstu paraugus brīvā formā **10 (desmit) darbdienu** laikā no šī Granta līguma stāšanās spēkā;
	3. bankas konta rekvizītus šī Granta līguma 7. punktā minētajam kontam kopā ar avansa finansējuma pieprasījumu vai pirmā projekta īstenošanas ceturkšņa Pārskatu par veiktajiem izdevumiem;
	4. Pārskatu par veiktajiem izdevumiem un Projekta progresa/gala pārskatu (uzkrājoši) par iepriekšējo ceturksni līdz **nākamā ceturkšņa pirmā mēneša 20. datumam;**
	5. grozījumus Projekta iepirkumu plānā ne vēlāk kā 10 (desmit) darbdienas pirms iepirkumu izsludināšanas.
	6. izziņu par ierosinātajiem precizējumiem vai grozījumiem Granta līgumā **20 (divdesmit) darbdienas** pirms paredzamo precizējumu vai grozījumu stāšanās spēkā;
	7. ar sadarbības partneri noslēgto sadarbības līgumu **30 (trīsdesmit) darbdienu** laikā no šī Granta līguma stāšanās spēkā.

## Finansējuma pieprasīšanas un norēķinu kārtība

1. Finansējuma saņēmējs atver kontu Valsts kasē visu ar Projekta īstenošanu saistīto maksājumu veikšanai.
2. Deleģētā iestāde pēc Granta līguma noslēgšanas nodrošina Projekta īstenošanai nepieciešamā Fonda finansējuma un Valsts budžeta līdzfinansējuma pieprasīšanu valsts budžetā.
3. Finansējuma saņēmējam piešķirtais finansējums ir pieejams pēc Finanšu ministrijas rīkojuma izdošanas par apropriācijas pārdali.
4. Finansējuma saņēmējs 5 (piecu) darbdienu laikā pēc Līguma noslēgšanas iesniedz Deleģētajā iestādē aizpildītu Plānoto starpposma finansējuma pieprasījumu iesniegšanas grafiku.
5. Ja iesniedzamais starpposma finansējuma pieprasījums ir par mazāku vai lielāku summu, nekā iepriekš plānots, precizētu Plānoto starpposma finansējuma iesniegšanas grafiku Finansējuma saņēmējs iesniedz kopā ar starpposma finansējuma pieprasījumu, detalizēti skaidrojot izmaiņu iemeslus.

1. Lai saņemtu avansa maksājumu, Finansējuma saņēmējs sagatavo un iesniedz Deleģētajā iestādē finansējuma pieprasījumu.
2. Lai saņemtu starpposma un gala maksājumus, Finansējuma saņēmējs sagatavo un iesniedz Deleģētajā iestādē finansējuma pieprasījumu un Projekta progresa/gala pārskatu, ja attiecināms.
3. Avansa un starpposma finansējuma pieprasījumi kopā nedrīkst pārsniegt 90 % un katrs atsevišķi 30 % no šī Granta līguma 3. punktā norādītās finansējuma kopsummas.
4. Deleģētā iestāde izskata un apstiprina starpposma finansējuma pieprasījumu un Projekta progresa/gala pārskatu 20 (divdesmit) darbdienu laikā no saņemšanas brīža, un pēc starpposma finansējuma pieprasījuma apstiprināšanas rīkojas šādā kārtībā:
	1. ja finansējums valsts budžetā ir pieejams, maksājumu Finansējuma saņēmējam veic pilnā apmērā;
	2. ja starpposma finansējuma pieprasījuma summa pārsniedz attiecīgajam kalendārajam gadam valsts budžetā pieejamo finansējumu, pārskaita Finansējuma saņēmējam tikai to summu, kas ieplānota attiecīgajā gadā. Atlikušo finansējuma pieprasījuma summu pārskaita tad, kad finansējums kļūst pieejams valsts budžetā.
5. Deleģētā iestāde apstiprina starpposma finansējuma pieprasījumu, ja:
	1. Projekta īstenošanā iepriekšējā laika posmā ir sasniegti plānotie rezultāti un Deleģētā iestāde ir apstiprinājusi Projekta progresa pārskatu par iepriekšējo pārskata periodu;
	2. ir izlietoti vismaz 60 % no iepriekšējā periodā piešķirtā finansējuma un par šo summu Deleģētajā iestādē ir iesniegti pārskati par veiktajiem izdevumiem un izdevumu attaisnojuma dokumentu apliecinātas kopijas.
6. Gala maksājuma saņemšanai Finansējuma saņēmējs kopā ar Projekta gala pārskatu Deleģētajai iestādei iesniedz finansējuma pieprasījumu.
7. Gala maksājumu Deleģētā iestāde pārskaita Finansējuma saņēmējam tikai pēc Projekta gala pārskata apstiprināšanas un atzinuma par izdevumu atbilstību apstiprināšanas, ņemot vērā Finansējuma saņēmēja faktiski veikto izdevumu summu un par neatbilstošiem izdevumiem atzīto summu.
8. Ja Deleģētā iestāde Projekta progresa pārskatā vai starpposma finansējuma pieprasījumā konstatē kļūdas, tā sagatavo Finansējuma saņēmējam pieprasījumu precizēt Projekta progresa pārskatu vai starpposma finansējuma pieprasījumu un Finansējuma saņēmējs 10 (desmit) darbdienu laikā pēc Deleģētās iestādes pieprasījumu saņemšanas iesniedz precizētu Projekta progresa pārskatu vai finansējuma pieprasījumu.

## Pušu komunikācija

1. Jebkura komunikācija saistībā ar šo Granta līgumu notiek rakstiski, norādot adresātu, šī Granta līguma numuru un Projekta nosaukumu, uz šādām adresēm:

|  |
| --- |
| Deleģētajai iestādei: |
| Atbildīgā amatpersona | **Sandis Voldiņš** |
| Ieņemamais amats | Valsts sekretārs |
| Institūcija | Latvijas Republikas Kultūras ministrija |
| Adrese | K. Valdemāra iela 11a, Rīga, LV-1364 |
| Tālrunis | +371 67330200 |
| Fakss | +371 67330293 |
| E-pasta adrese | pasts@km.gov.lv |

|  |
| --- |
| Finansējuma saņēmējam: |
| Atbildīgā amatpersona |  |
| Ieņemamais amats  |  |
| Institūcija |  |
| Adrese |  |
| Tālrunis |  |
| Fakss |  |
| E-pasta adrese |  |

1. Puse 2 (divu) darbdienu laikā informē otru Pusi par šī Granta līguma 20. punktā minēto kontaktu izmaiņām elektroniski, nosūtot izmaiņas uz Puses e-pasta adresi. Paziņojums par šajā Granta līgumā minētās atbildīgās amatpersonas vai kontaktu maiņu tiek pievienots pie šī Granta līguma, un tas kļūst par tā neatņemamu Granta līguma sastāvdaļu.

## Granta līguma spēkā esamība

1. Šis Granta līgums stājas spēkā ar tā abpusēju parakstīšanas brīdi.
2. Granta līguma nosacījumi ir piemērojami ar šī Granta līguma 1. punktā noteikto projekta īstenošanas uzsākšanas datumu un ir spēkā līdz abu Pušu saistību pilnīgai izpildei.
3. Šī Granta līguma izpildē Finansējuma saņēmējs izmanto šādas Deleģētās iestādes tīmekļvietnē [www.km.gov.lv](http://www.km.gov.lv) publicētās veidlapas:
	1. Projekta iepirkumu plāns;
	2. Bankas konta rekvizīti;
	3. Pārskats par veiktajiem izdevumiem;
	4. Projekta progresa/gala pārskats;
	5. Izziņa par ierosinātajiem precizējumiem/grozījumiem;
	6. Finansējuma pieprasījums.
4. Šis Granta līgums sagatavots latviešu valodā, katrs uz \_\_ (\_\_\_\_\_\_) lapām, 2 (divos) eksemplāros ar vienādu juridisko spēku, no kuriem viens ir Deleģētajai iestādei un otrs – Finansējuma saņēmējam. Visi Granta līguma pielikumi ir neatņemamas šī Granta līguma sastāvdaļas. Granta līgumā iekļautie pielikumi ir:
	1. Granta līguma 1. pielikums „Granta līguma vispārīgie noteikumi” uz 15 (piecpadsmit) lappusēm;
	2. Granta līguma 2. pielikums „Projekta iesniegums” uz \_\_ (\_\_\_\_\_\_) lappusēm;
	3. Granta līguma 3. pielikums „Iekšējās drošības fonda un Patvēruma, migrācijas un integrācijas fonda 2014. – 2020. gada plānošanas perioda izmaksu attiecināmības nosacījumi” uz 9 (deviņām) lappusēm;
	4. Granta līguma 4. pielikums „Iekšējās drošības fonda un Patvēruma, migrācijas un integrācijas fonda 2014. – 2020. gada plānošanas perioda projektu vizuālās identitātes prasību vadlīnijas” uz 8 (astoņām) lappusēm.
5. Šī Granta līguma saistības nekādā veidā nevar tikt nodotas trešajai pusei bez iepriekšējas rakstiskas Deleģētās iestādes piekrišanas.
6. Šajā Granta līgumā neatrunātās Pušu attiecības regulē Latvijas Republikas un Eiropas Savienības normatīvie akti.

|  |  |  |
| --- | --- | --- |
|  | **Deleģētā iestāde** | **Finansējuma saņēmējs** |
| Iestādes nosaukums | Latvijas Republikas Kultūras ministrija |  |
| Amats | valsts sekretārs |  |
| Vārds, uzvārds | Sandis Voldiņš |  |
| Paraksts |  |  |
| Datums |  |  |
|  | z.v. | z.v. |